s'nögscht mol wo du mer ufgfalle bisch  do bin i grad so chli fuul im Zug ine ghocked  wie jede Tag  do fahr i döt vorbi a däre Passarelle  und denn gsehn i di  du sitzesch i dim Rollstuehl  und luegsch zum Fenschter us  us eim vo säbne Fenschter  a säbem brune Hus  aber s'Fenschter isch nöd offe  will du kein Zug vertreisch  dini Frau sie schiebt der äs Chössi in Nacke  und wartet druf dass du öppis saisch  jetzt han i jedesmol usegluegt  s'isch scho fascht echli än Bruuch gsi  d'Passarelle, s'bruni Hus  und du am Fenschter regigslos  öppemol äs Auto, öppemol än Zug  öppemol äs Chind wo chli Seili gumpt  und umespringt  do han i müese denke  du bisch jo au mol jung gsi  häsch jo au din Traum gha  häsch wöle  uf Amerika